PH.D. I UTDANNING, SPRÅK OG KULTUR

# **Mal for prosjektskildring**

Vedlegg til søknad på stipendiatstilling og/eller opptak til ph.d. programmet

## **Utforming**

* Totalt 8–10 sider inkludert referanseliste, skriftstorleik 12 og enkel linjeavstand.
* Du disponerer sjølv fordelinga av omfang på dei ulike delane i prosjektskildringa.

# **Prosjekttittel**

## **Hovudmål og relevans**

Her presenterer du hovudmålet for prosjektet og forklarar kort korleis det er relevant for ph.d.-programmet.

## **Kunnskapsstatus i forskingsfeltet**

### Her gjer du greie for kva som finst av kunnskap på forskingsfeltet for prosjektet. I tillegg skal du vise korleis prosjektet ditt fører til ny kunnskap på området.

## **Problemstillingar/forskingsspørsmål**

Her skriv du om kva spørsmål du ønskjer å finne svar på gjennom prosjektet. Du kan også kort skissere kva svar du forventar å finne – på bakgrunn av tidlegare forsking og teoretisk grunnlag. Problemstillingar (og eventuelle hypotesar) vil presisere og avgrense temaet.

## **Teoretisk ramme**

Her presenterer du planlagt teoretisk grunnlag for prosjektet og grunngjev valet ditt.

## **Metode og forskingsetikk**

Her skal du gjere greie for dei valde metodane for prosjektet. Du skal også diskutere forskingsetiske problemstillingar for prosjektet i lys av [Forskningsetiske retningslinjer for samfunnsvitenskap og humaniora](https://www.forskningsetikk.no/retningslinjer/hum-sam/forskningsetiske-retningslinjer-for-samfunnsvitenskap-og-humaniora/). Gjer greie for datagrunnlag og kjeldemateriale som du vil bruke, og skriv om korleis det er tenkt samla inn og analysert.

## **Avhandlingstype**

Gjer kort greie for om du planlegg ein monografi eller ei artikkelbasert avhandling.

## **Framdriftsplan**

Skisser kort korleis du vil disponere arbeidet over prosjektperioden. Planlagde eller forventa studieopphald utanfor Høgskulen i Volda og/eller feltarbeid/datainnsamling skal inkluderast i planen. Det vert ikkje forventa at du på søknadstidspunktet har fastlagt plan for kurs og anna som går inn i opplæringsdelen for programmet. Men ta gjerne med tankar om korleis funn frå forskinga kan formidlast også utanom sjølve avhandlinga.

## **Referanseliste**